text: Tilsamans 33 bilførarar fingu bót frá ferðslupolitinum í gjár
text: #000002
text: Ferðsluløgreglan fekk úr at gera við at skriva út bøtur, tá kanningar av bilum vórðu gjørdar í Suðuroy í gjár.
text: #000003
text: Fyrst vórðu kanningar gjørdar á Tvøroyri, har 50 bilar vórðu støðgaðir. Her vórðu átta bilførarar skuldsettir fyri lógarbrot. Tað snúði seg um lyktafeilir í fimm førum, um slitin dekk í tveimum førum og um manglandi koyrikort í tveimum førum.
text: #000004
text: Uppaftur fleiri bøtur vórðu skrivaðar út, tá ferðsluløgreglan gjørdi líknandi kanning í Vági seinni í gjár.
text: #000005
text: Her vórðu 80 bilar støðgaðir og kannaðir, og ikki færri enn 25 mál vórðu skrivað upp.
text: #000006
text: Hesi snúðu seg um lyktafeilir í 13 førum, um slitin dekk í fimm førum, um koyring uttan at brúka trygdarbelti í tveimum førum, í einum føri var talan um barn, sum var ov lítið til at sita í vanligum trygdarbelti uttan pútu, í tveimum førum varð tosað í fartelefon undir koyring, og í trimum førum hevði bilførarin ikki koyrikortið við sær.
text: #000007